Qarshidagi eski “Nasaf” stadioni o‘rnida suzish havzasi qurilmoqda. Shavkat Mirziyoyev majmuada barcha qulayliklarni yaratish haqida ko‘rsatma berdi

O‘zbekiston Prezidenti Shavkat Mirziyoyev Qashqadaryo viloyatiga safari doirasida 25-fevral kuni Qarshi shahridagi avvalgi “Nasaf” stadioni hududida barpo etilayotgan ko‘p tarmoqli suzish havzasi va zamonaviy dam olish majmuasida bo‘ldi. Bu haqda O‘zA xabar bermoqda.
 Shavkat Mirziyoyev Qarshida Alisher Navoiy nomidagi bog‘ning rekonstruksiyasi bilan tanishdi
4,7 gektar maydonda qurilayotgan 25x11 metr o‘lchamdagi ikki suzish havzasi hududda suv sporti turlarini yanada ommalashtirishga xizmat qiladi.
Suvni tozalash, isitish, haroratni mo‘’tadil saqlash uskunalari o‘rnatiladigan basseynlar bu yerga keluvchilarning sog‘lig‘ini mustahkamlashga ham xizmat qiladi.
“Yoshlarimizning barkamol o‘sib-ulg‘ayishi uchun barcha sharoitlarni yaratishimiz kerak”, — dedi Shavkat Mirziyoyev.
Majmuani jihozlashda ilg‘or va tejamkor texnologiyalardan samarali foydalanish, kiyinish, yuvinish xonalarida barcha qulayliklarni yaratish bo‘yicha zarur ko‘rsatma va topshiriqlar berildi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!